জ্যানেট প্যানিক

জ্যানেট প্যানিক (জন্ম: ১৭ জুন ১৯৭০) একজন মেটিস গায়িকা, গিটার বাদক এবং গীতিকার। তিনি ব্যান্ড ফেউ (১৯৯৪-১৯৯৫), ১০ ফিট হেনরি (১৯৯৬-১৯৯৭) সদস্য হিসেবে এবং তার নিজের নামে বেশ কয়েকটি মৌলিক গানের অ্যালবাম প্রকাশ করেছেন। কিন্তু প্যানিক ১০ ফিট হেনরির গানগুলোর জন্যই তিনি সর্বাধিক পরিচিত। হেনরির গান "আই ক্যান গেট এনাফ", "শোভ ইট" এবং "ফিশ" কানাডিয়ান কলেজ রেডিও এয়ারপ্লে এবং ২০০১ সালের দ্য গার্ল হু পাস ফর নরমাল- এর "ব্লিঙ্ক" গান রেগুলার কানাডিয়ান এয়ারপ্লে পেয়েছে। এছাড়া তিনি ফার্স্ট নেশনস মিডিয়াতেও একজন প্রযোজক এবং সাংবাদিক হিসাবে কাজ করেছেন।

প্রারম্ভিক জীবন
জ্যানেটের পিতা ড. ব্যারি প্রুডেন ছিলেন রাসায়ন প্রকৌশলী এবং মাতা নর্মা প্রুডেন ছিলেন শিক্ষিকা। আলেকজান্ডার প্রুডেন তার একমাত্র সহোদর।

জ্যানেটের পরিবারকে তার শৈশবকালীন সময়েই কানাডার আশেপাশে তেল শিল্পকে অনুসরণ করে ১৩ বার স্থান পরিবর্তন করতে হয়েছিল। জ্যানেট ১৭ বছর বয়সে অ্যালবার্টার ক্যালগারিতে মাধ্যমিক শিক্ষা সমাপ্ত করে বাড়ি ছাড়েন। তিনি ১৯৮৮ সালে কেবেকের মন্ট্রিলে অবস্থিত কনকর্ডিয়া বিশ্ববিদ্যালয়ে শিল্পকলার ইতিহাস ও সঙ্গীত বিষয়ে লেখাপড়া শুরু করেন। পরবর্তীতে সঙ্গীতে নিজের আগ্রহ বুঝতে পেরে তিনি সঙ্গীতকে মুখ্য বিষয় হিসেবে নির্বাচন করেন এবং এর মাধ্যমেই কর্মজীবন শুরুর পরিকল্পনা করেন।

কনকর্ডিয়ায় থাকাকালীন সংগীতশিল্পী ড্রাগন প্যানিকের সাথে জ্যানেটের পরিচয় হয়। পরবর্তীতে তাকেই তিনি বিয়ে করেছিলেন (এবং ইতোমধ্যে তাদের বিচ্ছেদও হয়েছে)। ১৯৯২ সালে এই দম্পতি ব্রিটিশ কলাম্বিয়ার ভ্যানকুভারয়ে চলে যায়। সেখানে জ্যানেট পাঞ্চ লাইন কমেডি ক্লাবে চাকরি নেন এবং সেখানেই কানাডীয় কৌতুকাভিনেতা ব্রেন্ট বাটের সাথে তার সাক্ষাত হয়। ২০০০ থেকে ২০০২ সাল পর্যন্ত বাট এবং জেমি হাচিনসনের সাথে জ্যানেট দ্য কমেডি স্টোর নামে একটি ক্লাব পরিচালনা করেছিলেন। এরপর ব্রেন্ট বাট কর্নার গ্যাস নামক কানাডীয় সিটকমে কাজ করতে চলে গেলে ক্লাবটি বন্ধ হয়ে যায়।

প্রযোজক হিসেবে
প্রযোজক হিসেবে প্যানিকের ক্যারিয়ার শুরু হয় ২০০৫ সালে এপিটিএন টেলিভিশনের বিওয়ান্ড ওয়ার্ডস সিরিজে যোগদানের মাধ্যমে। সেখানে তিনি সহযোগী প্রযোজক, সাক্ষাৎকার গ্রহণকারী এবং ক্যামেরাম্যান হিসাবে কাজ করেছিলেন। বিওয়ান্ড ওয়ার্ডসের ভয়েস পিউর অ্যান্ড সিম্পল নামক পর্বে তাকে নিয়ে একটি ফিচার প্রদর্শিত হয়েছিল।Beyond Words  Season 6 - "Voices Pure and Simple" - 2006

এরপর, ২০০৭ সালে তিনি এপিটিএন চ্যানেলের মাইটিভি নামক একটি সঙ্গীতানুষ্ঠানের সহযোগী প্রযোজক হিসাবে কাজ করেছিলেন।

২০০৯ সালে তিনি (প্রযোজক এবং গিটারিস্ট) স্টিভ সালাস এবং ব্র্যান্ডন ফ্রিসেনকে নিয়ে আর্বর লাইভ নামে একটি নতুন এপিটিএন সিরিজ তৈরি করেন। কিন্তু, শুধু প্রথম মৌসুমেই তিনি এ অনুষ্ঠান প্রযোজনা করেছিলেন। দ্বিতীয় মৌসুমে তিনি অভিনয়শিল্পী হিসাবে এ সিরিজে কাজ করেন।

তারপর, ২০১০ সালে জ্যানেট প্যানিক অ্যাবঅরিজিনাল ভয়েসেস রেডিও নামক একটি কানাডীয় জাতীয় রেডিও সংস্থায় যোগ দিয়েছিলেন। সেখানে তিনি বোর্ডের সদস্য হন এবং সহকারী সঙ্গীত প্রযোজক হিসাবে কাজ করেন। এছাড়াও তিনি সাপ্তাহিক সম্প্রচারের জন্য কানাডীয় আদিবাসী সম্প্রদায়ের গুরুত্বপূর্ণ সদস্যদের সাক্ষাৎকার নেন। ২০১৮ সালে নেটওয়ার্কটি প্রতিস্থাপিত হলে প্যানিক টরন্টোতে ফার্স্ট পিপল'স রেডিওর সিএফপিটি-এফএম এ যোগদান করেছিলেন।

সঙ্গীতজ্ঞ হিসেবে
১৯৯৩ সাল থেকে ১৯৯৫ সাল পর্যন্ত জেনেট- ড্রাগন প্যানিক (গিটার), মার্টিন হোয়াইট (ব্যাস) এবং অ্যাজি রিচিচিকে (ড্রাম) সাথে নিয়ে তার প্রথম ব্যান্ড "দ্য ফেলো" গঠন করেছিলেন, যাকে নো ডাউটের সাথে তুলনা করা হত। দলটি ফিউ নামক একটি ইপি এবং ড্রামাস্টিক্যালি নামক একটি পূর্ণ দৈর্ঘ্য সিডি প্রকাশ করেছিল।

ফিউয়ের ভাঙনের পর জ্যানেট এবং তার স্বামী ড্রাগন প্যানিক "১০ ফুট হেনরি" নামে একটি নতুন ব্যান্ড গঠন করেছিল। ক্যালগরির একটি বিখ্যাত পাঙ্ক সংগীত ভেন্যুর নামানুসারে হেনরি নামটি রাখা হয়। ১০ ফুট হেনরি একটি ইপি এবং ওহ ওহ শিরোনামে একটি পূর্ণ দৈর্ঘ্য সিডি প্রকাশ করেছিল।More Than Just Going With The Flow: "Tribal Popsters" 10 ft. Henry, Drop-D Magazine, May 1, 1997. Retrieved 2011-11-18 কানাডীয় কলেজ রেডিওতে প্রচারিত  "আই কান্ট গেট এনাফ", "শোভ ইট" এবং "ফিশ" সহ বেশ কয়েকটি কয়েকটি গানেরজন্য জনপ্রিয়তা অর্জন করেছিল। "ফিশ" গানের জন্য তারা ট্রাইটন ফিল্মসের প্রযোজনায় একটি ভিডিওর শ্যুটিং করেছিল যা বেশ জনপ্রিয় হয়েছিল।
১৯৯৮ সালে জ্যানেট এবং ড্রাগনের বিচ্ছেদ হলে ১০ ফিট ভেঙে যায়।

জ্যানেট ১৯৯৮ সালে লিটল ইপি শিরোনামে ৬ টি গানের একটি ইপি প্রকাশ করেছিল।
২০০০ এবং ২০০১ এর গ্রীষ্মে জেনেট ভ্যানকুভারের গ্রানভিল দ্বীপ পাবলিক মার্কেটে গান গেয়ে তার জীবিকা নির্বাহ করেছিল এবং জন শেপ, স্টিফান সিগারসন, জেফ ডসন, ড্যানিয়েল পাওয়ার ও শাওন ম্যাককির সাথে তার পরবর্তী অ্যালবাম দ্য গার্ল হু পাস ফর নরমাল এর কাজ শুরু করেছিল।

প্যানিক ও কৌতুকাভিনেতা রিচার্ড লেটের গান আই মিস মাই মিষ্টি এম্ব্রেস মিউচফ্যাক্ট পুরস্কারে ভূষিত হয়েছিল এবং গানটির জন্য নীল ব্লমক্যাম্পের পরিচালনায় একটি ভিডিও দৃশ্যায়ন করা হয়েছিল।

২০০৮ সালে তিনি আউট অন এ লিমিট শিরোনাম একটি অ্যালবাম প্রকাশের জন্য কানাডীয় গিটারিস্ট এবং প্রযোজক ডেরিক মিলারের প্রযোজনায় আরবার রেকর্ডসের মাধ্যমে কিছু গান রেকর্ড করেছিলেন।Janet Panic:  talented singer is poised to record her new video, SUNSTREAM MAGAZINE, Volume 5, Number 4, July/August 2009. কিন্তু কিছু বিতর্কের কারণে শেষ পর্যন্ত এটি আর প্রকাশিত হয়নি। ২০০৯ সালের জুনে এপিটিএন'স ফার্স্ট ট্র্যাকস এবং বিগ সল প্রোডাকশন "আউট অন এ লিম্ব" গানের একটি ভিডিও নির্মাণ করেছিল।

২০০৯ সালের ৬ মার্চে জেনেট ১৬ তম বার্ষিক জাতীয় আদিবাসী অ্যাচিভমেন্ট অ্যাওয়ার্ডসে সঙ্গীত পরিবেশন করে যা গ্লোবাল টেলিভিশন নেটওয়ার্ক এবং এপিটিএনে সম্প্রচারিত হয়েছিল।National Aboriginal Achievement Foundation, News Update 27, March 2009 . Retrieved 2011-11-18National Aboriginal Achievement Awards:  When panic is cool, The Coast Reporter, March 13, 2009.

২০১০ সালের জুনে অস্ট্রেলিয়ার সানশাইন উপকূলের উডফোর্ডে আয়োজিত ড্রিমিং ফেস্টিভ্যালে জ্যানেট প্যানিক স্টিভ সালাসের সাথে উপস্থিত হয়েছিল।Traditional cultures awaken Woodford, The Westerner, June 3, 2010.  Retrieved 2011-11-18

২০১০ সালের আগস্টে জ্যানেট নেহিয়াওয়ানের ৩০৮ পর্বের মিউজিক্যাল গেস্ট হিসেবে উপস্থিত ছিলেন। ২০১১ সালে এপিটিএন-এ অনুষ্ঠানটি উইন্টার সল্টসিস শিরোনামে সম্প্রচার করা হয়েছে।

২০১০ সালের ২৬ নভেম্বর জ্যানেট হ্যামিল্টন অন্টারিওতে আয়োজিত কানাডীয় আদিবাসী সংগীত পুরস্কারে সঙ্গীত পরিবেশন করেছিলেন; যা গ্লোবাল টেলিভিশন নেটওয়ার্কে সম্প্রচারিত হয়েছিল।Canadian Aboriginal Music Awards 2010 winners, November 26, 2010 . Retrieved 2011-11-18

২০১১ সালের ২১ জুন জেনেট প্যানিক কমক্স ভ্যালিতে জাতীয় আদিবাসী দিবসের অনুষ্ঠানে গান গেয়েছিলেন।<ref>'Metis singer songwriter Janet Blythe Panic appears at National Aboriginal Day and Summer Solstice celebration on June 21, The Island WORD, Issue #109, June 2011.</ref>

জ্যানেট প্যানিক ২০১১ সালের কানাডীয় লোকসঙ্গীত পুরস্কারে সেরা আদিবাসী গীতিকার বিভাগে মনোনীত হয়েছিলেন।

প্যানিকের অ্যালবাম স্যাম্পলস ২০১২ অ্যাবঅরিজিনাল পিপল'স চয়েস মিউজিক পুরস্কারে সেরা লোকসঙ্গীতের সিডির পুরস্কার জিতেছে।

এছাড়াও স্যাম্পলস অ্যালবামটি ২০১৩ সালের জুনো পুরস্কারের বর্ষসেরা আদিবাসী অ্যালবাম বিভাগে মনোনীত হয়েছিল।

২০১০ সালে জেনেট প্যানিক অটিজম সচেতনতা সংস্থা (এএনসিএ)র সাথে জড়িত হয়ে তাদের আন্তর্জাতিক ন্যাচারালি অটিস্টিক পিপল'' (আইএনএপি) পুরস্কারে উপস্থাপনা ও পরিবেশনায় অংশ নেন। তিনি এখন এই কর্মসূচির একজন মুখপাত্র। ২০১৩ সালের অক্টোবরে আইএনএপি কনভেনশনে এবং তার উপস্থিত থাকার কথা রয়েছে।

অ্যালবাম
সালঅ্যালবাম১৯৯৪ফেউ১৯৯৫ড্রামাস্টিক্যালি (অ্যালবাম)১৯৯৬১০ ফিট হেনরি১৯৯৭ওহ ওহ (অ্যালবাম)১৯৯৯লিটল ইপি২০০১দ্য গার্ল হু পাসড ফর নরমাল (অ্যালবাম)২০০৬অ্যাকোস্টিক ডেমো২০০৯লাইভ২০১০আউট অন আ লিম্ব২০১১স্যাম্পলস (অ্যালবাম)২০১৩মোস্ট অফ হোয়াট ফলোস ইস ট্রু (অ্যালবাম)

 তথ্যসূত্র 

বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রক সঙ্গীত শিল্পী
বিষয়শ্রেণী:২০শ শতাব্দীর গায়িকা
বিষয়শ্রেণী:কানাডীয় সঙ্গীতশিল্পী
বিষয়শ্রেণী:২১শ শতাব্দীর কানাডীয় সঙ্গীতশিল্পী